**Το "Πανόραμα του αιώνα"** είναι μια κινηματογραφική παραγωγή, που αποτελείται από 32 ημίωρα επεισόδια και αναφέρεται στην περίοδο 1895-1940. Πρόκειται για μια πρωτότυπη σειρά, που προσπαθεί να παρουσιάσει την ιστορική περίοδο μέσα από ένα συνεχές ιστορικό αφηγηματικό κείμενο και τα διασωθέντα κινηματογραφικά τεκμήρια της εποχής. Η ιδιομορφία της σειράς έγκειται στο γεγονός ότι χρησιμοποιεί αποκλειστικά, σε όλα τα επεισόδια, κινηματογραφικά τεκμήρια - δηλαδή παλαιά κινηματογραφικά Επίκαιρα. Για όσα θέματα δεν υπάρχουν ή δεν βρέθηκαν Επίκαιρα χρησιμοποιήθηκαν άλλα οπτικά υλικά, όπως φωτογραφίες, έγγραφα, αποκόμματα εφημερίδων, καρτ-ποστάλ και προγράμματα. Δεν υπάρχουν, δηλαδή, πρόσθετες λήψεις εκ του φυσικού, συνεντεύξεις και σκηνοθετημένες σκηνές. Ένα τμήμα της σειράς προβλήθηκε για πρώτη φορά από την ΕΡΤ, το 1984. Έκτοτε ολόκληρη η σειρά προβλήθηκε πολλές φορές και στα τρία κρατικά κανάλια. **Βασικοί συντελεστές της σειράς:**

Σενάριο -σκηνοθεσία: Λαμπρινός Φώτος & Λοΐσιος Λέοντας,

Ιστορικός σύμβουλος: Γιανουλόπουλος Γιάννης,

Συγγραφή κειμένων: Γιανουλόπουλος Γιάννης & Βερέμης, Θάνος

Μοντάζ: Μωραΐτης Στέλιος - Καρύδης Αριστείδης- Φουκς, Τρυκέζα: Νέττας Θανάσης, Μουσική επιμέλεια: Ευθυμιάτου Ιφιγένεια -Γκίλη Καίτη -Αλεξίου,

Διεύθυνση παραγωγής: Χοϊδά Λένα.

Πηγή : Λογισμικό Νηρηίδες